google/wiki40b huggingface dataset:
Karel Kachyňa

Životopis

V rokoch 1947 až 1951 študoval FAMU. Najskôr sa venoval tvorbe dokumentov, neskôr už výhradne réžii filmov a do istej miery aj televíznych seriálov.
V polovici päťdesiatych rokov sa preslávil filmami Král Šumavy a Práče, neskôr sa jeho tvorba priblížila k tvorbe českej novej vlny (Ať žije republika, Kočár do Vídně alebo Ucho). Kachyňove filmy zo šesťdesiatych rokov boli často výrazne kritické voči komunistickému režimu (Ucho, Noc nevěsty) a preto boli po nástupe normalizácie zakázané. Kachyňa bol nútený točiť filmy vyhovujúce svojím obsahom vládnucej komunistickej moci. Aj napriek tomu jeho tvorba zo sedemdesiatych a osemdesiatych rokov spravidla výrazne prevyšuje dobový priemer. Mnoho z jeho filmov taktiež patrí k najlepším českým a československým filmom vôbec (Ucho, Zlatí úhoři, Pozor, vizita!, Smrt krásných srnců, Kráva) a to aj napriek tomu, že mali často obmedzený rozpočet či boli pôvodne určené iba pre televízne obrazovky.
V roku 1999 prevzal na MFF Karlove Vary zvláštnu cenu za celoživotný prínos svetovej kinematografii. V roku 1995 získal ocenenie Český lev za celoživotný umelecký prínos českému filmu.

Umelecký profil

Najväčšou devízou Karla Kachyňu je presné a výrazné postihnutie psychológie postáv. Často zachytáva banalitu, bežné ľudské osudy. Zaujíma ho svet outsiderov a stroskotancov. Naopak je mu vzdialená hocijaká glorifikácia a okázalosť. Prakticky nikdy nesfilmoval klasický životopisný film zobrazujúci životy významných osobnosti. Výnimkou je postava Alexandra Dumasa. Ani tu však nezveličuje, ale popisuje úplne nesentimentálne. Jeho filmy sa často odohrávajú v nemocničnom prostredí (Pozor, vizita!, Sestřičky, Počítání oveček). Zvláštnu rolu v nich hrá tiež zobrazovanie detstva, prvých lások a citovej nezrelosti (Duhová kulička, Vlak dětství a naděje, Městem chodí Mikuláš, Lásky mezi kapkami deště). Mnohé vojnové filmy spracovávajú zložitú a nejednoznačnú problematiku vzťahu k nepriateľovi (Kočár do Vídně). Hoci mnoho Kachyňovych diel obsahuje komediálne prvky, je ich vyznenie spravidla smutné. Súhrnne možno jeho tvorbu charakterizovať ako lyrická komorná psychologická dráma. Výrazný je súcit s postavami a hľadanie koreňov, ktoré ich formovali. Veľmi časté je preto spracovanie námetov z nedávnej minulosti, napríklad z obdobia druhej svetovej vojny či z päťdesiatych rokov.
Základnou režisérskou metódou Karla Kachyňu je chronologické zaraďovanie jednotlivých, naoko izolovaných scén, mnohokrát zobrazovaných v pomerne rýchlom tempe, ktoré postupne tvoria základnú dejovú linku. Sám režisér nehodnotí. Ako by bol obyčajným pozorovateľom, či skôr autorom otázok. Využíva pritom spravidla výrazný strih a kontrastné striedanie komickosti a tragických situácií. Touto metódou, bežnou pri tvorbe dokumentov, Kachyňa nadväzuje na svoje dokumentárne začiatky.
Tréville

Poloha

Obec má rozlohu 5,33 km². Najvyšší bod je položený 311 m n. m. a najnižší bod 178 m n. m.

Obyvateľstvo

Počet obyvateľov obce je 111 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Volkswagen Jetta

Volkswagen Jetta King

Volkswagen Jetta King je postavený na základe druhej generácie Jetty. Jeho výroba prebieha od piateho decembra 1991 v Číne. Počas výroby prešiel automobil dvoma modernizáciami. Prvá z nich prišla v októbri 1997. Dizajn prednej časti vozidla bol zmenený v duchu štvrtej generácie Passatu. Druhý facelift prišiel v marci 2004 podľa modelu Phaeton. Výroba prebieha v provincii S’-čchuan v Chengdu.

Štvrtá generácia (1998 - 2005)

Štvrtá generácia sa vyrábala najkratšie, iba medzi rokmi 1998 až 2005. V Európe sa predávala pod menom Bora, v Spojených štátoch a v Mexiku ostalo pri označení Jetta. Okrem klasického sedanu bolo od modelu Bora odvodené aj vozidlo s karosériou kombi Bora Variant. Prakticky išlo o klasický Golf Variant s dielmi prednej karosérie, ktoré sú zhodné so sedanom. Kombi sa predstavilo v januári 2001 na autosalóne v Los Angeles. Výroba kombi pre všetky trhy ale prebiehala len vo Wolfsburgu. Novinkami vo výbave vozidla boli dažďové senzory alebo automatická klimatizácia.
V Mexiku pokračoval predaj tejto generácie ešte v roku 2009. V ponuke sú dva motory, benzínový dvojliter s výkonom 85 kW a vznetový motor s objemom 1,9 litra a výkonom 74 kW. V roku 2009 sa v ponuke objavila športová verzia Jetta GLI poháňaná turbodúchadlom preplňovaným motorom s objemom 1,8 litra a výkonom 132 kW. Do výbavy športovej verzie patrí predný spojler, nástavce prahov, športové nárazníky a sedemnásťpalcové kolesá, ktoré sú širšie ako u štandardných verzií. Celý automobil je na zníženom podvozku. Interiér je vybavený koženým paketom a doplnkami z Golfu GTI. V prepočte sa cena pohybovala okolo 330 tisíc Sk.

Šiesta generácia (2010 - súč.)

Aktuálny model využíva podvozkovú platformu Golfu V. generácie, rovnako ako techniku zo staršej, (VI.) generácie. Ide prakticky o facelift s doplnením novej výbavy, ako je cúvacia kamera, rozpoznávanie únavy vodiča alebo kontrolu "mŕtveho uhla". Pohonné jednotky tvoria tri zážihové a dva vznetové motory s výkonom od 77 do 110 kW.
Villarreal CF

2002–03

Villarreal sa zúčastnil UEFA Intertoto Cup v lete 2002, vyradil islandský Hafnarfjörður, talianske Torino FC a francúzsky Troyes AC a v jednom z troch "finále", ktorého víťaz postupoval do Pohára UEFA prehral s Málaga CF s celkovým skóre   2-1.

2003–04

V lete 2003 porazili holandský SC Heerenveen vo finále pohára Intertoto, čím sa kvalifikovali do Pohára UEFA. V ich hlavnom európskom debute dosiahli semifinále Pohára UEFA, v ktorom prehrali s neskoršími šampiónmi Valenciou CF.V lige Villarreal skončil na ôsmom mieste.

2004–05

V lete 2004 Villarreal obhájil víťazstvo v pohári Intertoto, keď porazil Atlético Madrid na penalty, po tom, čo finále skončilo celkovým skóre 2-2. Toto víťazstvo ich kvalifikovalo do Pohára UEFA. V ňom prehrali vo štvrťfinále s holandským AZ Alkmaar celkovým skóre 3-2. Počas tejto sezóny skončil Villarreal na 3.mieste v La Lige, čím sa kvalifikoval do Ligy majstrov UEFA.

2005–06

Villarreal porazil tím z Premier League Everton FC v play-off pre skupinovú fázu Ligy majstrov. Cez skupinu prešiel neporazený, keď remizoval v obidvoch zápasoch s Manchestrom United a dosiahol remízu a výhru proti francúzskemu Lille a proti portugalskej Benfice. Villarreal zaznamenal víťazstvo proti Benfice vonku a obidva tímy postúpili do poslednej 16.
Klub potom remizoval 3-3 s Glasgow Rangers zo Škótska v osemfinále, postupujúc na góly strelené vonku kvôli remíze 2-2 v Škótsku. Vo štvrťfinále Villarreal porazil Internazionale na góly strelené vonku po celkovom výsledku 2-2. Klub vypadol v semifinále proti Arsenalu, po prehre 1-0 vonku. Juan Román Riquelme nepremenil penaltu, keď ho vychytal Jens Lehmann v domácom zápase, ktorý skončil 0-0.  Arsenal prehral vo finále v Paríži, proti ďalšiemu španielskemu klubu, FC Barcelona.

La Liga

V lige sa Villarreal umiestnil na 5. mieste so ziskom 65 bodov po 38 kolách, čím sa kvalifikoval do Európskej ligy UEFA pre nasledujúci ročník.

Copa del Rey

V sezóne 2008/2009 prehral v 4. kole Copa del Rey na ihrisku treťoligového klubu Poli Ejido 0:5. Prezident klubu priznal, že sa cítil byť veľmi ponížený týmto výsledkom. Villarreal v odvetnom zápase remizoval 1-1 a nepostúpil do ďalšieho kola.
Donnay

Poloha

Obec má rozlohu 11,19 km². Najvyšší bod je položený 297 m n. m. a najnižší bod 110 m n. m.

Obyvateľstvo

Počet obyvateľov obce je 182 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Alexandr Valerievič Siomin

Klubový hokej

Začínal v klube Traktor Čeľabinsk, ktorý hral ruskú vyššiu ligu. Nasledujúcu sezónu hral v superligovom klube Lada Togliatti. Od ročníka 2003/04 hral v NHL za Washington Capitals. Počas lockoutu v NHL pôsobil v klube Lada Togliatti. V sezóne 2005/06 prestúpil do tímu Chimik Moskovská oblasť, odkiaľ sa v nasledujúcej sezóne vrátil do Washingtonu Capitals. Od sezóny 2012/13 hrá za Carolina Hurricanes.
Marja Holecyová

Život

Základnú aj strednú školu vyštudovala v Nitre. Vysokú školu vyštudovala v Bratislave (odbor Ekonomická a finančná matematika, titul Mgr.) a následne získala titul PhD. v odbore Aplikovaná matematika pod vedením prof. Pavela Brunovského. V súčasnosti pôsobí ako konzultantka v bankovom sektore.

Tvorba

Marja začala písať vo veku 16 rokov. Ako 17-ročná dokončila svoje prvé dielo, 800- stranové fan fiction zo sveta Harryho Pottera. Knižne bola vydaná až jej tetralógia Mariotovi dediči.
Détente

Détente (francúzsky uvoľnenie) alebo Politika détente je termín pochádzajúci z francúzskeho jazyka a znamená uvoľnenie napätia. Termín bol používaný v medzinárodnej politike približne od roku 1970 predovšetkým v spojitosti so studenou vojnou a diplomatickou snahou o znižovanie napätia medzi Sovietskym zväzom, Spojenými Štátmi a Čínou. V Rusku je tento pojem známy ako „разрядка“. Všeobecne je možné aplikovať ho na akúkoľvek medzinárodnú situáciu, kde nepriateľské národy, medzi ktorými nebola vyhlásená vojna, redukujú napätie diplomatickou cestou.

Počiatky détente

Politiku détente prvýkrát použil francúzsky prezident Charles de Gaulle, ktorý ňou sledoval možnosť získania iniciatívy nezávislej od USA a zlepšenie vzťahov so Sovietskym zväzom. Podobnú politiku použil aj západonemecký kancelár Willy Brandt. Pojem sa stal známym až s politikou Richarda M. Nixona, ktorý svojou stratégiou koncipoval so svojim poradcom pre národnú bezpečnosť a ministrom zahraničia Henrym Kissingerom.

Postoj Sovietskeho zväzu

Henry Kissinger v svojom memorande prezidentovi Nixonovi v roku 1972 analyzoval politiku Sovietskeho zväzu ako dvojznačnú. Uviedol, že Leonid Brežnev sa snaží vstúpiť do histórie ako vodca, ktorý priniesol Rusku mier a lepší život, ale súčasne ako presvedčený komunista vidí politiku ako boj s jedným konečným víťazom a je hnaný rozporuplnými impulzmi, keď pozerá na USA ako na rivala a smrteľnú hrozbu, ale súčasne aj ako na vzor, zdroj pomoci a partnera pre fyzické prežitie.
Oncourt

Poloha

Obec má rozlohu 3,94 km². Najvyšší bod je položený 377 m n. m. a najnižší bod 310 m n. m.

Obyvateľstvo

Počet obyvateľov obce je 168 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lassouts

Poloha

Obec má rozlohu 30,74 km². Najvyšší bod je položený 863 m n. m. a najnižší bod 360 m n. m.

Obyvateľstvo

Počet obyvateľov obce je 318 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zmluva o stabilite, koordinácii a správe v hospodárskej a menovej únii

Zmluva o stabilite, koordinácii a správe v hospodárskej a menovej únii, skrátene nazývaná fiškálny pakt, je medzinárodná zmluva uzatvorená 12. marca 2012 medzi 25 z 28 členských štátov Európskej únie, ktorej cieľom je posilnenie koordinácie hospodárskych politík členských štátov Únie, najmä tých, ktorých menou je euro.

Vznik zmluvy

Fiškálny pakt je jedným z dôsledkov hospodárskej krízy, ktorá naplno prepukla koncom prvej dekády 21. storočia, a s ňou spojenej krízy eura. Kríza ukázala, že kým menová politika v rámci štátov eurozóny je pomerne pevne v rukách Európskej centrálnej banky, eurozóna nemá vlastnú hospodársku politiku a hospodárske politiky štátov eurozóny prakticky nie sú koordinované. Preto vznikol na pôde Európskej rady zámer revidovať zakladajúce zmluvy EÚ s cieľom zaviesť skutočnú koordináciu hospodárskych politík členov Únie, najmä tých, ktorí používajú menu euro.
Z politických dôvodov, pre nesúhlas Spojeného kráľovstva a Česka s revíziou zakladajúcich zmlúv, sa však ostatné štáty dohodli, že namiesto revízie zavedú medzi sebou posilnenú spoluprácu v súlade so zmluvami.

Obsah

Cieľom zmluvy je lepšiť správu hospodárskej a menovej únie, predovšetkým však eurozóny. Zmluva obsahuje ustanovenia prikazujúce signatárom vyrovnané rozpočty, povinnosť udržať deficit verejnej správy pod 60 % HDP a automatický mechanizmus korekcií v prípade prekročenia tejto hranice verejného dlhu. Automatický mechanizmus korekcii spočíva v zavedení negatívneho súhlasu pri rozhodovaní Rady EÚ o korekčných opatreniach, teda súhlas Rady je daný, ak sa kvalifikovaná väčšina nevysloví proti.

Inštitucionálne ustanovenia

V súlade so zmluvou sa vytvára neformálny orgán, samit eurozóny. Na samite eurozóny sa zúčastňujú hlavy štátov a vlád eurozóny za účasti predsedu Európskej komisie a prezidenta Európskej centrálnej banky. Predsedu samitu eurozóny volia hlavy štátov a vlád eurozóny jednoduchou väčšinou vtedy, keď Európska rada volí svojho predsedu a na rovnaké funkčné obdobie ako predseda Európskej rady. Samity eurozóny sa konajú najmenej dvakrát za rok. V súčasnosti (od decembra 2014) je predsedom samitu eurozóny Donald Tusk, ktorý je zároveň predsedom Európskej rady.

Rozsah platnosti

Zmluva je záväzná pre členské štáty EÚ, ktorých menou je euro. Pre ostatných signatárov nevyplývajú zo zmluvy fakticky žiadne povinnosti. Tie sa na ne začnú uplatňovať až vtedy, keď zavedú menu euro.
Zmluva je záväzná aj pre Slovenskú republiku. V Slovenskej republike bola zverejnená v oznámení Ministerstva zahraničných vecí a európskych záležitostí SR č. 18/2013 Z. z.
Antiparalelné zapojenie

Antiparalelné zapojenie je v elektrotechnike spôsob zapojenia súčiastok, u ktorých záleží na polarite (napríklad luminiscenčné diódy). V zapojení je väčšinou párny počet súčiastok (minimálne dve). Zapojenie je podobné klasickému paralelnému zapojeniu. Rozdiel je v tom, že polovica súčiastok je vzhľadom k druhej polovici prepólovaná - zapojená obrátene.
Využitie antiparalelného zapojenia v praxi môže byť napríklad pre napájanie LED striedavým prúdom. LED v závernom režime nesvieti, teda pri napájaní striedavým prúdom svieti len približne po 50% času a prejavuje sa silný stroboskopický efekt - oveľa silnejší než napr. U žiariviek. Pri antiparalelnom zapojení sa dvojica v závislosti od priebehu prúdu striedajú a pri bežnej frekvencii 50 Hz zdanlivo svietia trvale všetky LED. Stroboskopický efekt je silne potlačený (aj keď nie úplne odstránený) a je aj lepšie využitý napájací zdroj. Antiparalelné zapojenie LED je často využívané v modelovej železnici a v modelárine všeobecne.
Saumane (Alpes-de-Haute-Provence)

Poloha

Saumane má rozlohu 3,21 km². Najvyšší bod je položený 980 m n. m. a najnižší bod 746 m n. m.

Obyvateľstvo

Saumane má 108 obyvateľov (2009).
Graf vývoja obyvateľstva:
Zdroje: INSEE
Saint-Silvain-sous-Toulx

Poloha

Obec má rozlohu 14,57 km². Najvyšší bod je položený 625 m n. m. a najnižší bod 396 m n. m.

Obyvateľstvo

Počet obyvateľov obce je 150 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Koník morský

Opis

Koník morský je malá ryba, s netypickým tvarom tela, jeho veľkosť sa obvykle pohybuje okolo 15 cm. Pozorujeme u neho pohlavný dimorfizmus – samec dosahuje maximálne 16 cm a samice až 18 cm. Súčasne sa líši aj vzhľadovo, samec má dlhší chvost a v prednej časti brucha brušný vak, v ktorom prechováva plod. Telo je esovito prehnuté v oblasti krku a začiatku chvosta pod telom. Na vrchu tela je umiestnená hlava, ktorá zdanlivo pripomína konskú hlavu. Z nej vystupuje značne pretiahnutý pysk, na ktorého konci sa nachádzajú drobné ústa. Za papuľou je umiestnená dvojica malých očí, ktoré sa môžu pohybovať do strán nezávisle od seba, čím zaisťujú širšie zorné pole. Povrch tela je pokrytý kostenými doštičkami, ktorých je zvyčajne 48 až 50. Na hlave a na chrbte sa nachádzajú drobné tvrdé výrastky.
V chrbtovej plutve sa nachádza 18 až 21 plutvových lúčov, v ritnej plutve 4 až 5 a prsné plutvy sú vystužené 15 až 16 lúčmi.
Telo má najčastejšie zelenú až hnedastú farbu, ktorá sa mení na hranici jednotlivých kostených štítkov, kde sa môžu objavovať malé biele bodky. Oproti iným druhom rýb má koníček chápavý chvost. Ten mu umožňuje prichytiť sa na rastlinu, či skalné podložie.

Pohyb

Koník morský sa pohybuje pomocou kmitania chrbtovej plutvy. Väčšinou ale stojí nehybne vo vode,pričom je prichytený na morskom dne pomocou chápavého chvosta za riasy či rastliny. Pri pohybe nepláva ako ostatné ryby hlavou napred, ale jeho pohyb je vzpriamený.

Rozšírenie

Oblasť výskytu zahŕňa severovýchodný Atlantik od pobrežia Írska, cez južnú časť Severného mora, pobrežie severnej Afriky, väčšinu oblastí Stredozemného mora a zasahuje až do Čierneho mora. Súčasne je možné sa s koníkom morským stretnúť v oblasti Kanárskych ostrovov a Madeiry. Podľa zemepisných súradníc sa dá jeho oblasť výskytu ohraničiť na 20° až 63° severnej šírky a 32° západnej dĺžky až 36° východnej dĺžky.
Vyskytuje sa prevažne v plytkých vodách, kde je dno pokryté rastlinami a riasami, za ktoré sa môže prichytiť. Maximálna pozorovaná hĺbka, v ktorej sa tvor nachádzal, bola 12 metrov. V zime sa často uchyľuje do hlbších vôd s kamenistým podložím.

Potrava

Koník prijíma potravu ústami umiestnenými na konci vystúpenej papule, kedy s jej pomocou nasáva potravu do ústnej dutiny. Jeho potravou sú prevažne drobné kôrovce a planktón, ktorý sa voľne vznáša vo vode alebo pri dne.

Rozmnožovanie

Odhaduje sa, že pohlavná dospelosť jedincov nastáva približne v čase, keď koník meria 10 cm. Jedince sa rozmnožujú v období od mája do júna (iný zdroj uvádza od marca do októbra), kedy dôjde k výberu partnera. Samička následne nakladie vajíčka o veľkosti 2 mm do brušného vaku samca, ktorý tieto zárodky chová vnútri počas nasledujúcich 3 až 5 týždňov. Po tejto dobe sa liahnu úplne vyvinuté mláďatá o veľkosti 12 mm, ktoré dorastajú do dospelosti vo voľnej vode.

Hospodársky význam

Koník nie je pre svoju veľkosť lovený na mäso, ale jeho význam je v akvaristike, kde je často chovaný. Súčasne sa jeho telo suší a predáva ako turistický suvenír v oblastiach, kde žije.

Ohrozenie

Na území Francúzska, Portugalska, Slovinska, Bulharska je koník morský umiestnený v Červenej knihe.
Mouffy

Poloha

Obec má rozlohu 4,89 km². Najvyšší bod je položený 343 m n. m. a najnižší bod 210 m n. m.

Obyvateľstvo

Počet obyvateľov obce je 121 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Parpeçay

Poloha

Obec má rozlohu 14,55 km². Najvyšší bod je položený 118 m n. m. a najnižší bod 82 m n. m.

Obyvateľstvo

Počet obyvateľov obce je 240 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Gitarový efekt

Gitarový efekt je elektronické zariadenie, ktoré upravuje signál elektrickej gitary vedený do zosilňovača. Pôvodný signál má tvar sínusoidy, gitarové efekty ho však rôzne deformujú. V zahraničí pre ne existuje výraz stompboxy.
Najpoužívanejším typom gitarového efektu je skreslovač (distortion). Ten výrazným spôsobom mení pôvodný signál z gitary tým, že ho skresľuje. Pokiaľ nie je zvuk elektrickej gitary skreslený samotným zosilňovačom, znie podobne ako bežná akustická gitara. Takýto zvuk označujeme ako čistý.

Výrobcovia efektov

Existujú desiatky výrobcov efektov. Medzi nimi sa preslávil predovšetkým Boss, ktorý má v ponuke všetky druhy efektov, ktoré sú zároveň veľmi spoľahlivé. Medzi ďalších patria napr. MXR, Digitech, Marshall, Behringer,Ibanez, Vox, Electro Harmonix , DOD (zaniknutý, spojený s firmou Digitech). V podstate skoro každá firma vyrábajúca gitarové zosilňovače vyrába aj nejaké efekty.
Lavangeot

Poloha

Obec má rozlohu 2,41 km². Najvyšší bod je položený 247 m n. m. a najnižší bod 207 m n. m.

Obyvateľstvo

Počet obyvateľov obce je 117 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hésioné (dcéra Laomedóna)

Hésioné (starogr. Ἡσιόνη – Hésioné, lat. Hesione) bola v gréckej mytológii dcéra predposledného trójskeho kráľa Laomedóna a jeho manželky Leukippy. Bola manželka salaminského kráľa Telamóna.
Jej otec Laomedón bol v gréckych mýtoch známy ako muž, ktorý nevie dodržať slovo. Raz sa stalo, že na Diov rozkaz mu boh Apolón a boh morí Poseidón pomohli postaviť trójske hradby a on im za to sľúbil kráľovskú odmenu. Keď už boli práce ukončené, odmenu im uprel a ešte sa im vyhrážal, že im odreže uši, ak sa odmeny budú domáhať. To bohov veľmi rozhnevalo a ich trest nenechal na seba dlho čakať. Poseidón poslal na mesto morskú obludu, ktorá požierala ľudí a boh Apolón zoslal na krajinu mor. Podľa veštcov sa Trója mohla vykúpiť jedine tým, ak bude morskej oblude obetovaná Laomedónova dcéra Hésioné.
Nešťastný Laomedón preto musel dať svoju dcéru prikovať ku skale nad morom. Na jej šťastie však v tej dobe prechádzal mestom hrdina Herakles, vracajúci sa od Amazonek, kde splnil svoju deviatu úlohu v službách mykénského kráľa Eurysthea. Herakles bol ochotný Hésionu zachrániť, ak mu kráľ dá vzácne kone, ktoré daroval jeho dedovi Tróovi najvyšší boh Zeus. Laomedón mu ich bez rozmýšľania sľúbil.
Herakles sa potom hneď vypravil do boja s obludou. Počkal si na ňu za skalou na pobreží a keď sa vynorila, po ťažkom boji ju prebodol mečom. Podľa inej verzie vraj Trójania postavili pre Herakla múr, ktorým mal byť chránený pred obludou, keď sa bude vynárať z mora. Keď potom obluda dorazila k múru a otvorila hrozivé čeľuste, Herakles jej v plnej zbroji skočil do papule. V bruchu obludy strávil celé tri dni, ale nakoniec sa odtiaľ dostal ako víťaz.
Po smrti obludy bola Hésioné voľná, ale kráľ Laomedón svoj sľub opäť nesplnil a dokonca Herakla s vyhrážkami vyhnal z mesta. Podľa inej verzie tohto mýtu, mu kráľ Laomedón dal Hésionu aj kone, ale nechal si ich v úschove po dobu, kým bude Herakles s Argonautami na výprave za zlatým rúnom. Iná verzia zase hovorí, že Laomedón nahradil Diove kone obyčajnými smrteľnými. Nech to už bolo akokoľvek, Herakles stratil trpezlivosť a veľmi sa nahneval. Hneď ako splnil všetky úlohy, ktoré ho viazali k mykénskemu kráľovi Eurystheovi, zhromaždil svojich druhov. Medzi nimi boli Iolaos, Telamón, Péleus, Oiklés a Déimachos z Boiótie. Vypravil šesť alebo dokonca osemnásť lodí, priplával s nimi k Tróji a po ťažkých bojoch mesto dobyl. Kráľa Laomedóna Herakles zabil a jeho dcéru Hésionu dal za manželku svojmu priateľovi Telamónovi, ktorý si ju odviedol do svojho kráľovstva na ostrov Salaminu. Hesioné s ním potom mala syna Teukra, ktorý sa neskôr zúčastnil Trójskej vojny.
Hésioné vykúpila zo zajatia svojho brata Podarka, dala za neho zlatý závoj zo svojej hlavy. On potom prijal meno Priamos, to znamená "vykúpený". Neskôr sa stal posledným kráľom Tróje. Vládol tam až do doby, kedy Tróju po dlhej vojne dobyli Achájci a zrovnali ju so zemou.